заключението, че действащите понастоящем мерки нямат съществено отрицателно въздействие върху финансовото състояние на ползвателите и че продължаването на мерките не би ги засегнало прекомерно.
 6.3. Интерес на вносителите
 (282)
 Всички известни вносители бяха информирани за започването на прегледа. Отзоваха се четирима вносители, но нито един от тях не е внасял продукта, предмет на прегледа, от засегнатите държави по време на разследвания период в рамките на прегледа.
 (283)
 Един вносител обаче подаде възражение срещу подновяването на антидъмпинговите мерки върху вноса с произход от КНР. Този вносител заяви, че цената на китайския феросилиций е станала по-висока от цената на сходния продукт в Съюза, че структурата на промишлеността на Съюза се е променила след първоначалното разследване и че феросилиций с ниско съдържание на силиций не следва да бъде обхванат от настоящото разследване, тъй като е бил изключен от обхвата на по-новите антидъмпингови разследвания, свързани с феросилиций с произход от трети държави, различни от засегнатите държави.
 (284)
 Цената на вноса от КНР на равнище CIF през разследвания период в рамките на прегледа е била средно 1 234 евро на тон, докато цената на Съюза е била 1 338 евро на тон. Комисията установи, че цените от КНР са се увеличили със 75,5 % през последното полугодие на 2017 г. и са достигнали най-високата си стойност през декември 2017 г. от 2 005 щатски долара на тон (97), тъй като някои китайски производствени обекти е трябвало да бъдат затворени поради екологични съображения. В края на 2017 г. органите са спрели производството на феросилиций във важния регион Ningxia поради екологични съображения. След като производството е било възстановено, цените бързо са се понижили с 31 % четири месеца по-късно (1 387,5 щатски долара на тон през април 2018 г.) и с 40 % в края на разследвания период в рамките на прегледа (1 195 щатски долара за тон през март 2019 г.). Поради това твърдението на дружеството, че цената на китайския феросилиций е била по-висока от тази на сходния продукт в Съюза, беше отхвърлено, тъй като твърдяното увеличение е внезапно, моментно и ограничено във времето.
 (285)
 По отношение на твърдението, че структурата на промишлеността на Съюза се е променила след първоначалното разследване, разследването установи, че дори и да са настъпили известни промени в структурата на промишлеността на Съюза, заключенията на Комисията се основават на актуални данни и се отнасят до над 90 % от общото производство на феросилиций в Съюза. Освен това вносителят не представи никакви доводи по същество относно това как и защо структурата на промишлеността на Съюза би засегнала съществуването на действащите мерки. Въз основа на това Комисията отхвърли това твърдение.
 (286)
 Що се отнася до включването в обхвата на феросилиций с ниско съдържание на силиций, продуктовият обхват в настоящия преглед е същият като при първоначалния преглед. Комисията отбеляза, че промишлеността на Съюза все още произвежда този вид на продукта. Фактът, че други антидъмпингови разследвания не включват в обхвата си точно същия продукт, не променя заключенията на Комисията в настоящото разследване относно продължаването на дъмпинга и вероятността от повторно възникване на вредата върху продукта, предмет